CELEX: E2013J0023
Language: el
Date: 2014-05-09 00:00:00
Title: Απόφαση του Δικαστηρίου, της 9ης Μαΐου 2014 , στην υπόθεση E-23/13 — Ελληνική Επιτροπή Κεφαλαιαγοράς (Hellenic Capital Market Commission — HCMC) (Οδηγία 2003/6/ΕΚ — Παραδεκτό — Δικαστική ή διοικητική λειτουργία — Αίτηση πληροφόρησης — Επιταγή στο εθνικό δίκαιο να εκτίθενται τα γεγονότα που δημιουργούν υποψίες)

12.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 49/15
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 9ης Μαΐου 2014
   στην υπόθεση E-23/13
   Ελληνική Επιτροπή Κεφαλαιαγοράς (Hellenic Capital Market Commission — HCMC)
   (Οδηγία 2003/6/ΕΚ — Παραδεκτό — Δικαστική ή διοικητική λειτουργία — Αίτηση πληροφόρησης — Επιταγή στο εθνικό δίκαιο να εκτίθενται τα γεγονότα που δημιουργούν υποψίες)
   (2015/C 49/08)
   Στην υπόθεση E-23/13 Ελληνική Επιτροπή Κεφαλαιαγοράς (Hellenic Capital Market Commission - HCMC) – ΑΙΤΗΣΗ προς το Δικαστήριο βάσει του άρθρου 34 της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου που υπέβαλε το Διοικητικό Δικαστήριο του Πριγκηπάτου του Λιχτενστάιν (Verwaltungsgerichtshof des Fürstentums Liechtenstein) σχετικά με την ερμηνεία του άρθρου 16 της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης της αγοράς (κατάχρηση αγοράς), το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 9 Μαΐου 2014, το διατακτικό της οποίας έχει ως εξής:
   Επιταγή σύμφωνα με την οποία η αρχή που υποβάλλει αίτηση πληροφόρησης, δυνάμει του άρθρου 16 της οδηγίας 2003/6/ΕΚ, υποχρεούται να προσδιορίζει τα γεγονότα που δημιουργούν υποψίες δεν είναι συμβατή με την οδηγία 2003/6/ΕΚ.